দিল্লির বিজেপি বিধায়ক রবীন্দ্র সিং নেগির মাছ বিক্রি বন্ধের ফতোয়া মানতে নারাজ বাংলা

ওয়েব ডেস্ক: কথায় আছে ‘মাছে ভাতে বাঙালি’। আর সেই বাঙালির পাত থেকেই মাছ কেড়ে নেওয়ার চেষ্টা করছে বিজেপি! মঙ্গলবার দিল্লিতে এক মন্দিরের কাছে মাছ বিক্রিতে স্থগিতাদেশ দেন দিল্লির বিজেপি বিধায়ক রবীন্দ্র সিং নেগি। পূর্ব দিল্লির পতপরগঞ্জের বিধায়কের বক্তব্য, ‘মঙ্গলবারে মাছ বিক্রিতে ভক্তদের ধর্মীয় আবেগে আঘাত হচ্ছে।’ আর বিধায়কের এমন মন্তব্যে অসন্তুষ্ট বহু মাছ প্রেমী। সাধারণ মানুষদের সাফ প্রশ্ন, এতদিন তো ধর্ম এবং খাওয়া দাওয়া পাশাপাশি চলত, তাহলে আজ হঠাৎ এমন ফতোয়া জারি করার কী মানে! পাশাপাশি তাদের আরও প্রশ্ন, বাংলা দখল করার তাগিদেই কি এবার এমন নির্দেশিকা জারি করতে চাইছে বিজেপি?

আরও পড়ুন: ওবিসি সার্টিফিকেট নিয়ে এবার আদালত অবমাননার মামলা হাইকোর্টে

আর মাছ বিক্রি করার কথা বলায় সাধারণ মানুষ সরব হয়েছেন দিল্লির বিজেপি বিধায়ক রবীন্দ্র সিং নেগির বিরুদ্ধে। ঘটনা নিয়ে ইতিমধ্যেই শুরু হয়েছে জোর তরজা। বাংলার মানুষ জানান, এইভাবে বাংলা দখলের এ এক বৃথা চেষ্টা। রাজ্যের প্রতিটি মানুষ নিজের নিজের ধর্মাচরণ করেন। তবে তার মানে এই নয় যে, নির্দিষ্ট কোন দিনে মাছ বিক্রি বন্ধ রাখতে হবে।

দেখুন অন্য খবর